CELEX: C2006/294/108
Language: hu
Date: 2006-12-02 00:00:00
Title: T-259/06. sz. ügy: 2006. szeptember 20-án benyújtott kereset – Torres kontra OHIM – Navisa Industrial Vinícola Española (MANSO DE VELASCO)

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/52
            
         2006. szeptember 20-án benyújtott kereset – Torres kontra OHIM – Navisa Industrial Vinícola Española (MANSO DE VELASCO)
   (T-259/06. sz. ügy)
   (2006/C 294/108)
   A keresetlevél nyelve: spanyol
   Felek
   
      Felperes: Miguel Torres, S.A. (Barcelona, Spanyolország) (képviselők: E. Armijo Chávarri és A. Castán Pérez-Gómez ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Navisa Industrial Vinícola Española, S.A.
   Kereseti kérelmek
   
               —
            
            
               az Elsőfokú Bíróság helyezze hatályon kívül az OHIM első fellebbezési tanácsának az R 865/2005-1. sz. ügyben 2006. június 29-én hozott határozatát, és az OHIM-ot kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A „MANSO DE VELASCO” szóvédjegy a 33. osztályba tartozó áruk tekintetében – 2 261 527 sz. védjegybejelentési kérelem.
   
      A felszólalási eljárásban hivatkozott védjegy vagy megjelölés jogosultja: Navisa Industrial Vinícola Española, S.A.
   
      A hivatkozott védjegy vagy megjelölés: A „VELASCO” spanyol szóvédjegy a 33. osztályba tartozó áruk tekintetében.
   
      A felszólalási osztály határozata: Elfogadta a felszólalást, és elutasította a bejelentési kérelmet.
   
      A fellebbezési tanács határozata: Elutasította a fellebbezést.
   
      Jogalapok: A 40/94/EK rendelet (1) 8. cikke (1) bekezdése b) pontjának megsértése, mivel a szóban forgó megjelölések között nem áll fenn olyan mértékben az összetévesztés veszélye, hogy ütköznének egymással.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.)